ประกาศกระทรวงการคลังเรื่องหลักเกณฑ์ วิธีการ และเงื่อนไข ค่าใช้จ่ายเพื่อการบริการสาธารณสุขที่จ่ายให้สำหรับคนพิการที่เลือกรับสิทธิตามกฎหมายว่าด้วยหลักประกันสุขภาพแห่งชาติพ.ศ. ๒๕๖๐[๑] โดยที่เป็นการสมควรให้มีการกำหนดหลักเกณฑ์วิธีการ และเงื่อนไข การจ่ายเงินค่ารับบริการสาธารณสุขของคนพิการตามกฎหมายว่าด้วยการประกันสังคม ที่ไปใช้สิทธิรับบริการสาธารณสุขและตามกฎหมายว่าด้วยหลักประกันสุขภาพแห่งชาติอาศัยอำนาจตามความในข้อ ๒แห่งคำสั่งหัวหน้าคณะรักษาความสงบแห่งชาติ ที่ ๕๘/๒๕๕๙ เรื่อง การรับบริการสาธารณสุขของคนพิการตามกฎหมายว่าด้วยหลักประกันสุขภาพแห่งชาติและกฎหมายว่าด้วยการประกันสังคมลงวันที่ ๑๔ กันยายน ๒๕๕๙ซึ่งแก้ไขเพิ่มเติมตามคำสั่งหัวหน้าคณะรักษาความสงบแห่งชาติ ที่ ๔๕/๒๕๖๐ เรื่องแก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๕๘/๒๕๕๙ ลงวันที่ ๒๕ ตุลาคม๒๕๖๐ รัฐมนตรีว่าการกระทรวงการคลัง จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงการคลังเรื่อง หลักเกณฑ์ วิธีการ และเงื่อนไขค่าใช้จ่ายเพื่อการบริการสาธารณสุขที่จ่ายให้สำหรับคนพิการที่เลือกรับสิทธิตามกฎหมายว่าด้วยหลักประกันสุขภาพแห่งชาติพ.ศ. ๒๕๖๐ข้อ ๒ ให้ยกเลิก(๑) ประกาศกระทรวงการคลัง เรื่อง หลักเกณฑ์วิธีการ และเงื่อนไข การรับบริการสาธารณสุขของคนพิการตามกฎหมายว่าด้วยการประกันสังคม และตามกฎหมายว่าด้วยหลักประกันสุขภาพแห่งชาติ พ.ศ.๒๕๕๙(๒) ประกาศกระทรวงการคลัง เรื่อง หลักเกณฑ์วิธีการ และเงื่อนไข การรับบริการสาธารณสุขของคนพิการตามกฎหมายว่าด้วยการประกันสังคม และตามกฎหมายว่าด้วยหลักประกันสุขภาพแห่งชาติ(ฉบับที่ ๒) พ.ศ. ๒๕๖๐ข้อ ๓ ประกาศฉบับนี้ให้ใช้บังคับตั้งแต่วันที่ ๒๓พฤศจิกายน ๒๕๖๐ เป็นต้นไปข้อ ๔ ให้รัฐมนตรีว่าการกระทรวงการคลังรักษาการตามประกาศนี้หมวด ๑บททั่วไป ข้อ ๕ ในประกาศนี้คนพิการ หมายความว่าคนพิการตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. ๒๕๕๐ที่เป็นผู้ประกันตนตามกฎหมายว่าด้วยการประกันสังคมซึ่งเลือกรับสิทธิบริการสาธารณสุขตามกฎหมายว่าด้วยหลักประกันสุขภาพแห่งชาติค่าใช้จ่ายเพื่อการบริการสาธารณสุขหมายความว่าเงินค่าใช้จ่ายของคนพิการซึ่งเป็นผู้ประกันตนตามกฎหมายว่าด้วยการประกันสังคม ที่เลือกรับสิทธิบริการสาธารณสุขตามกฎหมายว่าด้วยหลักประกันสุขภาพแห่งชาติข้อ ๖ การเบิกจ่ายค่าใช้จ่ายเพื่อการบริการสาธารณสุขหรือค่าใช้จ่ายอื่นที่สืบเนื่องจากการให้บริการสาธารณสุขนอกเหนือจากที่กำหนดไว้ในประกาศนี้หรือที่กำหนดไว้แล้วแต่ไม่สามารถปฏิบัติได้ตามประกาศนี้ให้เป็นอำนาจของกระทรวงการคลังเป็นผู้วินิจฉัย หรืออนุมัติโดยคำวินิจฉัยของกระทรวงการคลังถือเป็นที่สุดหมวด ๒หลักเกณฑ์การจ่าย ข้อ ๗ ให้สำนักงานประกันสังคมโอนเงินค่าใช้จ่ายเพื่อการบริการสาธารณสุขจากกองทุนประกันสังคมจำนวนหนึ่งให้สำนักงานหลักประกันสุขภาพแห่งชาติเพื่อนำไปจัดบริการสาธารณสุขให้กับคนพิการแทนสำนักงานประกันสังคมข้อ ๘ สำนักงานหลักประกันสุขภาพแห่งชาติจะจ่ายเงินตามข้อ๗ ได้เฉพาะภายใต้ประเภทและขอบเขตของบริการสาธารณสุขที่คนพิการมีสิทธิได้รับตามกฎหมายว่าด้วยหลักประกันสุขภาพแห่งชาติดังนี้(๑)กรณีคนพิการเข้ารับบริการสาธารณสุขในหน่วยบริการประจำให้จ่ายในอัตราเช่นเดียวกับผู้มีสิทธิหลักประกันสุขภาพแห่งชาติ(๒)กรณีคนพิการเข้ารับบริการสาธารณสุขในหน่วยบริการอื่นหรือสถานบริการให้จ่ายในอัตราเช่นเดียวกับคนพิการที่ใช้สิทธิหลักประกันสุขภาพแห่งชาติหมวด ๓การจ่ายเงิน ข้อ ๙ ในเดือนสิงหาคมของทุกปีงบประมาณให้สำนักงานประกันสังคมตกลงกับสำนักงานหลักประกันสุขภาพแห่งชาติกำหนดวงเงินค่าใช้จ่ายเพื่อการบริการสาธารณสุขเพื่อนำไปใช้จัดบริการสาธารณสุขให้กับคนพิการในปีงบประมาณถัดไป ทั้งนี้การทำความตกลงให้ทำเป็นหนังสือและลงลายมือชื่อของผู้มีอำนาจสำหรับใช้เป็นหลักฐานการจ่ายเงินและรับเงินของทั้งสองหน่วยงานการกำหนดวงเงินค่าใช้จ่ายเพื่อการบริการสาธารณสุขตามวรรคหนึ่งให้คำนึงถึงจำนวนการเพิ่มหรือลดของคนพิการปริมาณการเข้ารับบริการสาธารณสุขนอกหน่วยบริการประจำความเสี่ยงของการเข้ารับบริการสาธารณสุข และจำนวนเงินที่เหลือจ่ายตามข้อ ๑๔(ถ้ามี) โดยให้นำวิธีการจ่ายเงินตามระเบียบกองทุนประกันสังคมมาใช้บังคับโดยอนุโลมกรณีที่ค่าใช้จ่ายเพื่อการบริการสาธารณสุขตามข้อ๘ (๒) เกินวงเงินที่ตกลงไว้ให้สำนักงานหลักประกันสุขภาพแห่งชาติแจ้งจำนวนเงินที่ยังขาดอยู่ให้สำนักงานประกันสังคมทราบเพื่อโอนเงินเพิ่มเติมตามที่ได้รับแจ้งข้อ ๑๐ การจ่ายค่าใช้จ่ายเพื่อการบริการสาธารณสุขตามประกาศนี้ให้สำนักงานหลักประกันสุขภาพแห่งชาตินำหลักเกณฑ์การจ่ายเงินที่ออกโดยอาศัยอำนาจตามกฎหมายว่าด้วยหลักประกันสุขภาพแห่งชาติและประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการรับเงินการจ่ายเงิน การเก็บรักษาเงินและรายการของค่าใช้จ่ายที่เกี่ยวข้องและจำเป็นต่อการสนับสนุนและส่งเสริมการจัดบริการสาธารณสุขและค่าใช้จ่ายอื่นมาใช้บังคับโดยอนุโลมหมวด ๔การรับเงิน ข้อ ๑๑ ให้สำนักงานหลักประกันสุขภาพแห่งชาติเปิดบัญชีธนาคารพาณิชย์หรือธนาคารที่จัดตั้งขึ้นตามกฎหมายเฉพาะ ชื่อบัญชีกองทุนค่าใช้จ่ายเพื่อบริการสาธารณสุขสำหรับคนพิการซึ่งเป็นผู้ประกันตนตามกฎหมายว่าด้วยการประกันสังคมเพื่อรับเงินค่าใช้จ่ายเพื่อการบริการสาธารณสุขจากสำนักงานประกันสังคมโดยให้ออกหลักฐานการรับเงินไว้ และจัดทำทะเบียนคุมเงินที่ได้รับเพื่อประโยชน์ในการตรวจสอบข้อ ๑๒ เงินค่าใช้จ่ายเพื่อการบริการสาธารณสุขที่สำนักงานหลักประกันสุขภาพแห่งชาติได้รับตามข้อ๗ถือเป็นเงินที่ได้รับโดยมีวัตถุประสงค์เพื่อนำไปใช้จัดบริการสาธารณสุขให้กับคนพิการและให้จ่ายเงินหรือก่อหนี้ผูกพันภายในวงเงินที่ได้รับโดยไม่ต้องนำส่งคลังเป็นรายได้แผ่นดินข้อ ๑๓ ให้สำนักงานหลักประกันสุขภาพแห่งชาติจัดทำบัญชีการรับเงินการจ่ายเงินที่ได้รับเงินจากสำนักงานประกันสังคมเพื่อใช้ในการตรวจสอบและประเมินผลการทำงานตามแนวทางการจัดทำบัญชีที่สำนักงานหลักประกันสุขภาพแห่งชาติถือปฏิบัติหมวด ๕การเก็บรักษาเงิน ข้อ ๑๔ ในกรณีที่มีเงินเหลือจ่ายให้สำนักงานหลักประกันสุขภาพแห่งชาติเก็บรักษาเงินไว้โดยให้นำไปสมทบกับวงเงินตามข้อ ๙เพื่อใช้ดำเนินการตามประกาศนี้ในปีงบประมาณถัดไปบทเฉพาะกาล ข้อ ๑๕ เงินค่าใช้จ่ายเพื่อการบริการสาธารณสุขที่สำนักงานประกันสังคมโอนให้กับสำนักงานหลักประกันสุขภาพแห่งชาติตามข้อ๗ เพื่อนำไปจัดบริการสาธารณสุขให้กับคนพิการตามประกาศกระทรวงการคลัง เรื่องหลักเกณฑ์ วิธีการ และเงื่อนไขการรับบริการสาธารณสุขของคนพิการตามกฎหมายว่าด้วยการประกันสังคมและตามกฎหมายว่าด้วยหลักประกันสุขภาพแห่งชาติ พ.ศ. ๒๕๕๙ สำหรับปีงบประมาณ พ.ศ. ๒๕๖๑ซึ่งต่อมาได้เลือกกลับมาใช้สิทธิรับประโยชน์ทดแทนตามกฎหมายว่าด้วยการประกันสังคมให้ถือว่าเงินค่าใช้จ่ายเพื่อบริการสาธารณสุขที่สำนักงานหลักประกันสุขภาพแห่งชาติได้รับ มีวัตถุประสงค์เพื่อนำไปใช้จัดบริการสาธารณสุขให้กับคนพิการและให้ถือปฏิบัติตามข้อ ๑๑ ข้อ ๑๒ ข้อ๑๓ และข้อ ๑๔ ของประกาศนี้ข้อ ๑๖ ให้สำนักงานประกันสังคมจ่ายเงินประโยชน์ทดแทนตามเงื่อนไขที่กฎหมายว่าด้วยการประกันสังคมให้กับสถานพยาบาลหรือคนพิการ แล้วแต่กรณี สำหรับคนพิการที่ได้เข้ารับบริการสาธารณสุขตามกฎหมายว่าด้วยการประกันสังคมตามหลักเกณฑ์ วิธีการ เงื่อนไขดังนี้(๑)กรณีเข้ารับบริการสาธารณสุขก่อนวันที่คำสั่งหัวหน้าคณะรักษาความสงบแห่งชาติ ที่๔๕/๒๕๖๐ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๕๘/๒๕๕๙ลงวันที่ ๒๕ ตุลาคม ๒๕๖๐ มีผลใช้บังคับ ให้ถือปฏิบัติตามประกาศกระทรวงการคลังเรื่อง หลักเกณฑ์ วิธีการ และเงื่อนไขการรับบริการสาธารณสุขของคนพิการตามกฎหมายว่าด้วยการประกันสังคมและตามกฎหมายว่าด้วยหลักประกันสุขภาพแห่งชาติ (ฉบับที่ ๒) พ.ศ. ๒๕๖๐ ถึงวันที่ ๓๑ธันวาคม ๒๕๖๐(๒) กรณีเข้ารับบริการสาธารณสุขตั้งแต่วันที่คำสั่งหัวหน้าคณะรักษาความสงบแห่งชาติที่ ๔๕/๒๕๖๐ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่๕๘/๒๕๕๙ ลงวันที่ ๒๕ ตุลาคม ๒๕๖๐ มีผลใช้บังคับให้ถือปฏิบัติตามประกาศฉบับนี้ได้จนถึงวันที่ ๓๑ ธันวาคม ๒๕๖๐ข้อ ๑๗ บรรดาข้อตกลง การดำเนินการทางการเงินการบัญชี การตรวจสอบ ซึ่งได้ดำเนินการตามประกาศกระทรวงการคลัง เรื่อง หลักเกณฑ์วิธีการ และเงื่อนไขการรับบริการสาธารณสุขของคนพิการตามกฎหมายว่าด้วยการประกันสังคมและตามกฎหมายว่าด้วยหลักประกันสุขภาพแห่งชาติ พ.ศ. ๒๕๕๙ และที่แก้ไขเพิ่มเติมไปแล้วยังคงใช้บังคับได้ต่อไปโดยถือเป็นการดำเนินการตามประกาศฉบับนี้ประกาศ ณ วันที่ ๘ ธันวาคม พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังพรวิภา/จัดทำ๒๔มกราคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๙ ง/หน้า ๕/๒๖ มกราคม ๒๕๖๑